দিব্যা দেশমুখ

দিব্যা দেশমুখ (; জন্ম: ৯ ডিচেম্বৰ ২০০৫) এগৰাকী ভাৰতীয় দবা খেলুৱৈ। ২০২৫ চনত তেওঁ দবা বিশ্বকাপ বিজয়ী হয় গ্ৰেণ্ডমাষ্টাৰ খিতাপ লাভ কৰে। ইয়াৰ আগতে তেওঁ মহিলা গ্ৰেণ্ডমাষ্টাৰ আৰু আন্তঃৰাষ্ট্ৰীয় মাষ্টাৰ উপাধি অৰ্জন কৰিছিল। তেওঁ অলিম্পিয়াড তিনিবাৰকৈ স্বৰ্ণ পদক বিজয়ী। তেওঁ এছিয়ান চেম্পিয়নশ্বিপ, বিশ্ব জুনিয়ৰ চেম্পিয়নশ্বিপ লগতে বিশ্ব যুৱ চেম্পিয়নশ্বিপ একাধিক স্বৰ্ণ পদক লাভ কৰিছে।

প্ৰাৰম্ভিক জীৱন

২০০৫ চনৰ ৯ ডিচেম্বৰ তাৰিখে মহাৰাষ্ট্ৰৰ নাগপুৰৰ এক মাৰাঠী পৰিয়ালত দিব্যা দেশমুখৰ জন্ম হৈছিল। তেওঁৰ পিতৃ-মাতৃ জিতেন্দ্ৰ দেশমুখ আৰু নম্ৰতা দেশমুখ দুয়োগৰাকী চিকিৎসক। ভৱন ভগৱানদাস পুৰোহিত বিদ্যা মন্দিৰৰ পৰা প্ৰাথমিক শিক্ষা লাভ কৰিছিল।

খেলুৱৈ জীৱন

দিব্যা দেশমুখে ২০২১ চনত ভাৰতৰ ২১ সংখ্যক মহিলা দবা গ্ৰেণ্ডমাষ্টাৰ হিচাপে পৰিগণিত হয়। ২০২২ চনৰ দবা অলিম্পিয়াডতো ব্যক্তিগত ব্ৰঞ্জৰ পদক লাভ কৰে। সোণৰ পদক বিজয়ী ফিডে অনলাইন দবা অলিম্পিয়াড ২০২০ প্ৰতিযোগিতাত তেওঁ ভাৰতীয় দলৰ অংশও আছিল। ২০২৪ চনৰ ডিচেম্বৰ মাহলৈকে তেওঁ ভাৰতৰ দ্বিতীয় স্থানৰ মহিলা দবা খেলুৱৈ আছিল।
২০২৩ চনত কাজাখাস্তানৰ
আলমাটিত তেওঁ এছিয়ান মহিলা দবা চেম্পিয়নশ্বিপত জয়ী হয়। ইয়াৰ পিছতে টাটা ষ্টীল ইণ্ডিয়া দবা প্ৰতিযোগিতাৰ মহিলা ৰেপিড শাখাত তলৰ ছিড হোৱাৰ পিছতো তেওঁ প্ৰথম স্থান দখল কৰে। এই প্ৰতিযোগিতাত তেওঁ হাৰিকা দ্ৰোণাভেল্লি, বন্তিকা আগৰৱাল, কোনেৰু হাম্পী, সবিতা শ্ৰী বি, ইৰিনা ক্ৰুছ আৰু নিনো বাটছিয়াশ্বভিলিক পৰাস্ত কৰি মহিলা বিশ্ব চেম্পিয়ন জু ৱেনজুন আৰু আন্না উচেনিনাৰ বিৰুদ্ধে ড্ৰ' কৰে আৰু পোলিনা শুভালোভাৰ হাতত একমাত্ৰ পৰাজয়ৰ সন্মুখীন হয়।

২০২৪ চন

২০২৪ চনৰ মে' মাহত দিব্যা দেশমুখে শ্বাৰজাহ চেলেঞ্জাৰছৰ চেম্পিয়ন হয়। তেওঁ এই বৃহৎ মুকলি প্ৰতিযোগিতাত জয়লাভ কৰে আৰু পিছৰ বছৰত শ্বাৰজাহ মাষ্টাৰছত স্থান লাভ কৰে। জুন মাহত তেওঁ ২০২৪ চনৰ ফিডে বিশ্ব অনূৰ্ধ্ব ২০ ছোৱালী দবা চেম্পিয়ন হয়। ২০০১ চনত কোনেৰু হাম্পী, ২০০৮ চনত হাৰিকা দ্ৰোণাভেল্লি আৰু ২০০৯ চনত সৌম্য স্বামীনাথনৰ পিছত তেওঁ বিশ্ব জুনিয়ৰ ছোৱালীৰ খিতাপ দখল কৰা চতুৰ্থগৰাকী ভাৰতীয় হিচাপে পৰিগণিত হয়।

২০২৫ চন

২০২৫ চনৰ ১৯ জুনত নাগপুৰৰ বৰ্তমানৰ বিশ্ব জুনিয়ৰ নং ১ আৰু আন্তঃৰাষ্ট্ৰীয় মাষ্টাৰ দিব্যা দেশমুখে ২০২৫ চনৰ লণ্ডনত অনুষ্ঠিত হোৱা বিশ্ব ৰেপিড আৰু ব্লিটজ টিম দবা চেম্পিয়নশ্বিপত এক উত্তম প্ৰদৰ্শন আগবঢ়ায়। ব্লিটজ ছেমিফাইনেলত হেক্সামাইণ্ড চেছ ক্লাবক প্ৰতিনিধিত্ব কৰি ৭৪টা খোজৰ ৰুক বনাম বিচপ এণ্ডগেমত মহিলাৰ বিশ্বৰ ১ নং হাউইফানক পৰাস্ত কৰি চীনৰ গ্ৰেণ্ডমাষ্টাৰগৰাকীৰ বিৰুদ্ধে প্ৰথমবাৰৰ বাবে জয়লাভ কৰে।

দেশমুখৰ হাউৰ ওপৰত জয়লাভ আঠখন ব্লিটজ খেলত ছটা জয়ৰ ভিতৰত অন্যতম। ইয়াৰ ফলত তেওঁৰ প্ৰদৰ্শন ৰেটিং আছিল ২৬০৬ আৰু ব্লিটজ ইভেণ্টত হেক্সামাইণ্ডে ব্ৰঞ্জৰ পদক লাভ কৰাত যথেষ্ট অৰিহণা যোগাইছিল। ইয়াৰ পূৰ্বে প্ৰতিযোগিতাখনৰ ৰেপিড ছেকচনত হেক্সামাইণ্ডৰ ৰূপৰ পদকৰ প্ৰদৰ্শনতো গুৰুত্বপূৰ্ণ ভূমিকা পালন কৰিছিল, ১২ পইণ্টৰ ভিতৰত ৮ পইণ্ট (পাঁচটা জয়, ছটা ড্ৰ’, এটা পৰাজয়) লাভ কৰিছিল আৰু প্ৰদৰ্শন ৰেটিং ২৪২০ আছিল।

হাউ য়িফানৰ বিৰুদ্ধে এই জয়ে তেওঁলৈ ৰাষ্ট্ৰীয় দৃষ্টি আৰু প্ৰশংসা আকৰ্ষণ কৰে। ভাৰতৰ প্ৰধানমন্ত্ৰী নৰেন্দ্ৰ মোদীয়ে দেশমুখক তেওঁৰ “গ্ৰিট আৰু দৃঢ়তা”ৰ বাবে প্ৰশংসা কৰি তেওঁক যুৱ দবা খেলুৱৈৰ বাবে প্ৰেৰণা বুলি অভিহিত কৰে। দেশমুখে তেওঁৰ এই প্ৰদৰ্শনৰ কৃতিত্ব তেওঁৰ সতীৰ্থসকলৰ উৎসাহ আৰু প্ৰধানমন্ত্ৰীৰ প্ৰেৰণাদায়ক বাৰ্তাৰ বাবে বুলি কয়।

২০২৫ চনৰ মহিলা দবা বিশ্বকাপৰ সময়ত এই ইভেণ্টৰ ১৫ সংখ্যক ছিড হিচাপে দেশমুখে বিশ্বকাপৰ ফাইনেলত প্ৰৱেশ কৰি ২০২৬ চনৰ মহিলা প্ৰাৰ্থী প্ৰতিযোগিতালৈ যোগ্যতা অৰ্জন কৰে। ফাইনেললৈ যোৱাৰ পথত তেওঁ উল্লেখযোগ্যভাৱে চতুৰ্থ ৰাউণ্ডত ঝু জিনেৰ (২য় ছিড), কোৱাৰ্টাৰ ফাইনেলত হাৰিকা দ্ৰোনাভালি (দশম ছিড) আৰু ছেমিফাইনেলত টান ঝংয়ি (তৃতীয় ছিড)ক পৰাস্ত কৰে।

তথ্য উৎস

বাহ্যিক সংযোগ

Category:জীৱিত ব্যক্তি
Category:মহাৰাষ্ট্ৰৰ ব্যক্তি
Category:মহিলা দবা গ্ৰেণ্ডমাষ্টাৰ
Category:ভাৰতীয় মহিলা দবা খেলুৱৈ